

**REPUBLIKA HRVATSKA**

**IX. gimnazija**

**Zagreb, Dobojska 12**

**Zagreb, 03. 05. 2022. godine**

IZVADAK

iz zapisnika sa dvanaeste sjednice Školskog odbora IX. gimnazije održane

03. 05. 2022. godine

D n e v n i r e d:

1. Usvajanje zapisnika s jedanaeste sjednice Školskog odbora
2. Podnesak radnika škole Školskom odboru IX. gimnazije
3. Donošenje Odluke o raspisivanju natječaja za imenovanje ravnatelja/ice IX. gimnazije
4. Razno

Ad.1.) Zapisnik s jedanaeste sjednice je jednoglasno verificiran.

Ad.2.) Sonja Pospišil – predsjednica Školskog odbora izvjestila je članove da je dana 19. travnja 2022. godine na adresu škole pristigao podnesak radnika IX. gimnazije, Fatmira Abazija, zaposlenog na radnom mjestu domara škole, upućen Školskom odboru IX. gimnazije.

Nakon pročitanog podneska radnika i očitovanja ravnateljice, a nakon provedene rasprave, članovi Školskog odbora su jednoglasno zaključili kako slijedi:

* u svezi navoda iz podneska radnika, a vezanog uz naređivanje i nametanje autoriteta ravnateljice nad radnikom, članovi Škoslkog odbora usuglasili su se da u ovom slučaju nije riječ o naređivanju i korištenju autoriteta već o obavljanju ugovorom preuzetih radnih zadataka
* obveze i zaduženja tehničkog osoblja škole, odnosno, u ovom slučaju domara, propisane su Pravilnikom o djelokrugu rada tajnika te administrativno – tehničkim i pomoćnim poslovima koji se obavljaju u srednjoškolskoj ustanovi (Narodne novine br. 2/2011), te u konačnici Ugovorom o radu sklopljenim između domara i Škole, a prema kojem radnik obavlja poslove domara - stolara te ostale poslove po nalogu tajnice i poslodavca
* članovi Školskog odbora predlažu češće sastanke o održavanju unutrašnjeg i vanjskog prostora zgrade na razini dviju škola na kojem sudjeluju domari radi što bolje komunikacije i upućenosti domara u potrebe i problematiku održavanja zgrade, a prijepori koji su na razini poslova pri otklanjanju šteta koje nastaju u prostorima dviju škola, rješavat će se prema važećim aktima, a među ostalim, prema nalogu tajnice ili poslodavca.

Ad.3.) Kako bi se postupak mogao kvalitetno i na vrijeme okončati, imajući u vidu ljetne praznike i godišnje odmore, a obzirom da mandat sadašnje ravnateljice Sonje Lušić Radošević, prof., traje do 01.09.2022. godine, potrebno je donijeti odluku o raspisivanju natječaja za imenovanje ravnatelja/ice IX. gimnazije.

Školski odbor je jednoglasno donio

O D L U K U

o raspisivanju natječaja

za imenovanje ravnatelja/ice IX. gimnazije

Ad.4.) Sonja Lušić Radošević – ravnateljica, ukratko je izvijestila nazočne o trenutnim aktivnostima u školi.

PREDSJEDNICA

ŠKOLSKOG ODBORA:

Sonja Pospišil, prof.